Miks Eesti ettevõtted teenindavad propagandakanaleid? – Propastop
07.11.2016
Propastopi käest on viimasel ajal hakatud uurima, et miks Eesti riik välismaalt rahastatud propagandakanaleid lihtsalt kinni ei pane. Hiljuti on sulgemise järgi õhanud nii rahvuslased kui ka  Vadim Štepa Delfs avaldatud arvamusartiklis.
Tahtmata hakata valitsuse suuvoodriks arvab Propastop, et propagandakanalite sulgemisega mitte kiirustamise taga on riigil sellised kaalutlused:
Riigipoolsed sulgemised ei ole aga ainuke tee, kuidas võõrpropagandale saab vastu seista. Suhteliselt vähe on kasutatud  surve avaldamist Eesti ettevõtetele, et nad ei annaks oma tegevusega võimalusi propagandakanalitel tegutseda.
Üks selline juhtum on Eestis juba olemas. Apollo ja Rahva Raamat korjasid müügilt Kremli propagandasõnumit kandva kirjanduse, mille kohta olid teinud järelepärimise Eestis elavad Ukraina aktivistid.
Nii oleks ka Eestis asjakohane pärida pankadelt, kes haldavad propagandakanalite arvelduskontosid, kas nad ei näe enda tegevuse taga vastuolu vastutustundlikkuse printsiibiga. Samuti ei ole ühtegi põhjust, miks propagandakanalile Baltnews peaks nimeserveri teenust pakkuma just kohalik Zone.
Maine on Eestis tegutsevatele firmadele oluline ning nagu raamatupoodide juhtumist näha, toob avalikkuse surve kaasa kiired tagajärjed. Miks mitte kasutada sarnast kodanikuinitsiatiivi ka teiste propagandakanalitele tegutsemisvõimalust pakkuvate ettevõtete juures?
Piltidel:
Propagandakanali RT Ühendkuningriigi kontod sulgenud NatWest panga logo. Foto Howard Lake/ Flickr/ CC.
Kremlimeelne aktivist Sergei Tšaulin selgitamas kanalile Rossija oma plakati sõnumit põllumeeste meeleavaldusel Toompeal 2015. a septembris. Foto kapo aastaraamatust 2015.